इलाहाबाद विश्‍वविद्यालय की स्‍थापना 1887 में की गई थी जो देश के सबसे पुराने और सर्वाधिक प्रतिष्‍ठित विश्‍वविद्यालयों में से एक है। इसे राष्‍ट्रीय महत्‍व की संस्‍था के रूप में घोषित किया गया था तथा इसे इलाहाबाद विश्‍वविद्यालय अधिनियम, 2005 जिसे 14 जुलाई, 2005 को लागू किया गया था, के तहत केन्‍द्रीय विश्‍वविद्यालय के रूप में निगमित किया गया था। विश्‍वविद्यालय के शैक्षिक कार्यकलाप इसके अध्‍यापन विभागों के माध्‍यम से किए जाते हैं जिनमें परिसर संकाय, विश्‍वविद्यालय के संस्‍थान और एक स्‍वतंत्र केन्‍द्र शामिल हैं।